„**ТОПЛОФИКАЦИЯ – ВТ“ АД**

**ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2025г.- 30.06.2026 г.**

**I. УСЛОВНО ПОСТОЯННИ РАЗХОДИ**

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2024 г. са 163 хил. лв**., в т.ч. 105 хил. лв. за производство на електрическа и топлинна енергия и 58 хил. лв. за пренос на топлинна енергия.

**Прогнозните разходи за амортизации за ценовия период от 01.07.2025г.-30.06.2026г. са 179 хил. лв. Завишени са общо с 16 хил. лв., както следва:**

**\*Увеличение на разходите за амортизации за производство на топлинна енергия /**амортизация нареконструкция на Водогреен котел ВК 50 за производство на ТЕ/.

\***Увеличение на** р**азходите за амортизация на активи в преноса на топлинна енергия /**реконструкция и модернизация на част от топлопреносната мрежа по I-ва магистрала и II-ра магистрала./

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2025 г. - 30.06.2026 г. съгласно *Указанията за образуване на цените на топлинна и електрическа енергия от комбинирано производство т.31.1., б.“б“*. /**

**На консервираните активи не се начисляват амортизации, не се предвижда да се въведат отново в действие през новия ценови период**.

**Прогнозни разходи за амортизации в производството на електрическа и топлинна енергия** - 118 хил. лв. в т.ч. за производство на електрическа енергия 81 хил. лв., и за производство на топлинна енергия - 37 хил. лв.

**Прогнозни Разходи за амортизации на ДА в Пренос на топлинна енергия за ценовия период от 01.07.2025г.-30.06.2026г**. – 61 хил. лв.

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ ЗА РЕМОНТИ**

**Отчетените разходи за ремонт през 2024 г. са общо: 683 хил. лв., в т.ч.** отнесени към производството на електрическа енергия 298 хил. лв., към производството на топлинна енергия 275 хил. лв., и към преноса на топлинна енергия 110 хил. лв.

**Прогнозните разходи за ремонт в производството за ценовия период 01.07.2025 г.-30.06.2026 г. са 1 070 хил. лв.** в т.ч. за ремонт в производството на електрическа енергия 760 хил. лв., за ремонт в производството на топлинна енергия 310 хил. лв.

**Прогнозните разходи за ремонт в преноса на топлинна енергия** са в размер на 110 хил. лв.

* **РАЗХОДИ, ОТНЕСЕНИ КЪМ ИНСТАЛАЦИЯТА ЗА КОМБИНИРАНО ПРОИЗВОДСТВО НА ТОПЛИННА И ЕЛЕКТРИЧЕСКА ЕНЕРГИЯ (ИКПТЕЕ)**

Условно постоянните разходи, отнесени към производството на електрическа енергия, включват задължително техническо обслужване, ремонт и поддръжка на ИКПТЕЕ Wartsila 16V25SG, съгласно техническата спецификация и инструкциите за експлоатация и поддръжка от производителя – Wartsila A.B. Това гарантира безаварийна работа на инсталацията за високо ефективно комбинирано производство на топлинна и електрическа енергия. За изпълнението на техническото обслужване дружеството предвижда закупуването на резервни части за обезпечаване на плановите годишни ремонти и аварийните ремонти през отоплителния сезон, както и материали за поддръжка на утилизатора на димни газове, пластинчати топлообменници, електрически генератор 6 kV Leroy-Somer LSA-56-M6-6P, обслужване на КРУ 6/20 kV, обслужване на повишаващ трансформатор АВВ 6/20 kV, техническо обслужване на турбокомпресори ABB VTR-254-11 и други, включително разходи за обслужване на спомагателното оборудване. Предвидените разходи по тази точка възлизат на **970 хил. лв.**

* **РАЗХОДИ, ОТНЕСЕНИ КЪМ ПРОИЗВОДСТВОТО НА ТОПЛИННАТА ЕНЕРГИЯ ОТ ВВК И ППК**

Разходите, отнесени към производството на топлинна енергия, са пряко свързани с поддържане на техническото състояние на основните производствени мощности за производство на топлинна енергия, гарантирайки безаварийната работа на съоръженията през отоплителния сезон 2025/2026 г. Общо предвидените разходи са в размер на **100 хил. лв.,** разпределени както следва:

**За годишно техническо обслужване на промишлен парен котел ПТ-10** дружеството планира да извърши техническа ревизия на основните елементи, част от горивната система, ремонт на система за подаване и подготовка на горивото. Предвижда се също така техническо обслужване на спомагателните съоръжения за подаване на въздух горене, обслужване и ремонт на циклони филтри и скрубери за очистване на димните газове, както и ревизия и ремонт на димен вентилатор. Планирани разходи по тази точка **50 хил. лв.**

**Техническо обслужване на водогреен котел ВК Bertsch.** Предвижда се техническо обслужване на два броя въздушни вентилатори и диагностика на горивната уредба съгласно техническата инструкция на производителя RAY Öl- & Gasbrenner GmbH. Планираните разходи по тази точка са **50 хил. лв**.

* **РАЗХОДИ, ОТНЕСЕНИ КЪМ ПРЕНОСА НА ТОПЛИННА ЕНЕРГИЯ**

Ремонтната програма на дружеството планира извършване ремонти по компрометирани участъци от топлопреносната мрежа по I-ва и II-ра магистрала. Предвижда се ремонт на спирателна и регулираща арматура. Планираните разходи по тази точка са **110 хил. лв.**

С предвидените разходи за ремонт се гарантира политиката на дружеството за поддържане на качеството на предоставяната от „Топлофикация – ВТ“ АД услуга. При намаляване или премахване на планираните средства за ремонтните дейности, описани по-горе, КЕВР ограничава извършването на задължителни ремонти, което би довело до появата на сериозни затруднения за дружеството да изпълнява коректно лицензионните си задължения. Това води до силно влошаване на качеството и сигурността на предоставяната услуга, а именно доставка на топлинна енергия за клиентите на дружеството.

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07.2025г. до 30.06.2026г**. са 2 067 хил. лв**.

Планирано е разкриване на допълнителни нови щатни работни места за обезпечаване на производствената дейност за осигуряване на непрекъснатият производствен процес. Във връзка с инвестиционните намерения за въвеждане в експлоатация на нова ИКПТЕЕ, предвиждаме откриване на нови работни места за 4 /четири/ висококвалифицирани работници – електроинженери, топлоинженери и механици. Предвидена е и промяната в размера на минималната работна заплата за страната.

Дружеството отчита значителната разлика на средната работна заплата в сектора по данни на НСИ за 2024 г., инфлационните промени в държавата, и не на последно място трудният подбор на висококвалифицирани кадри в бранша, което изключително затруднява експлоатацията и работата на дружеството.

По данни снети от НСИ средната брутна месечна работна заплата на наетите лица по трудово и служебно правоотношение за 2024г. в сектора е, както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата на заетите в Производство и разпределение на електрическа и топлинна енергия и на газообразни горива в лв. | **3046** | **2951** | **3108** | **3225** | **3301** | **3315** | **3358** | **3117** | **3231** | **3312** | **3532** | **3674** |

Видно от приложената таблица средната работна заплата в отрасъла расте динамично като осреднено на база годишни данни за 2024г. е **3264 лв.**

В „Топлофикация-ВТ” АД средната месечна работна заплата за 2024г.е както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата, вкл.  Обезщетения при пенсиониране в лв. | **2572** | **2281** | **2778** | **2607** | **2573** | **2612** | **2327** | **2289** | **2305** | **2271** | **2379** | **2924** |

Видно от приложената таблица средната работна заплата в „Топлофикация-ВТ” АД осреднена на годишна база за 2024 г. е **2493 лв.**

От таблиците, които прилагаме става ясно, че има чувствително изоставане на работните заплати в Дружеството спрямо реалните данни за средната работна заплата за 2024 г. в сектор „**Производство и разпределение на електрическа и топлинна енергия и на газообразни горива.”,** което несъмненоизисква корелативен подход, а именно тенденция на актуализирането им. Съпоставено с данните на НСИ разликата е драстична, в полза на ниско заплатеният труд в Дружеството. Специфичният бранш изисква, да се стремим към професионалисти с висока квалификация и опит, които сами по себе си търсят мотивиращо и адекватно заплащане на труда им.

Средносписъчният брой на персонала към 31.12.2024г. е **60 работници и служители.**

**4.РАЗХОДИ ЗА СОЦИАЛНИ И ЗДРАВНИ ОСИГУРОВКИ , СОЦИАЛНИ РАЗХОДИ.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2025г. до 30.06.2026г.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07.2025г. до 30.06.2026г. разходите, пряко свързани с регулираните дейности по ЗЕ са **2 940 хил. лв**., както следва:

**5.1.Горива за транспорт –** прогнозирани **35 хил. лв.,** завишени с 5 х. лв. в сравнение с отчетените за 2024 г. 30 хил. лв., поради използване на вътрешен транспорт за разпределяне, сортиране и зареждане с биогориво на Биокотел ПТ-10 и завишение в разхода за горива на автомобилите, обслужващи отдел Пренос на ТЕ.

**5.2. Материали за текущо поддържане – 111 хил. лв.**, завишени с 8 хил. лв. спрямо отчетените през 2024г. Разходите включват текущо и аварийно закупуване на резервни части и материали за обезпечаване работата на производственото оборудване, в т.ч.: в Цех „Котелен“ за производството на топлинна и електрическа енергия и за производството на топлинна енергия, в Цех „Електро“ за текущата поддръжка на електрическото оборудване в т.ч. ЗРУ 20 kV, ЗРУ 0.6 kV, ЗРУ 0.4 kV, ТР 20/06 kV, ТР 20/04 kV, ТР 06/20 kV, Цех „ХВО“ за закупуване на консумативи и материали, Цех „Топлопренос“ за закупуване на аварийни консумативи и материали.

**5.3.Въоръжена и противопожарна охрана – 83 хил. лв.**

Отчетените разходи за въоръжена и противопожарна охрана са увеличени с 6 хил.лв в сравнение с 2024 г., поради промени в договора за денонощна физическа охрана, във връзка с новия размер на минималната работна заплата за страната.

**5.4. Разходи за наем 128 хил. лв. включват:**

1.Наем на „Газов генераторен комплект №7 – 5027/ИКПТЕЕ/ съгласно Договор за наем с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор за наем с „Номад Енерджи Къмпани“ ЕООД гр. София. Използва се да зарежда с биогориво в Котел ПТ -10 и като вътрешнозаводски транспорт.

**5.5 Други разходи:**

В т.ч. се предвиждат разходи за екология, извършване на предпроектни проучвания с цел модернизация на производствения процес и модернизация на процеса по пренос и разпределение на топлинната енергия. В тази точка са включени и разходите свързани с такси при аварийни изкопи по топлопреносната мрежа, сключване на граждански договори за извършване на конкретни и специфични дейности засягащи производствения процес. Общия размер на разходите по тази точка е **43 хил. лв.**

**5.6. Безплатна храна съгласно нормативен акт –** Безплатна храна за работниците по Наредба 11 **– 134 хил. лв.**

**5.7.Разходи за екология - 27 х. лв., включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове и такса за депониране на отпадъци от Биокотел ПТ- 10.

**II. ПРОМЕНЛИВИ РАЗХОДИ**

**Разходи за доставка на основно гориво природен газ.**

**Разходите за доставка на основно гориво природен газ за ценовия период 01.07.2025 г.-30.06.2026 г.** са в размер на 8 378 хил. лв. в т.ч. с включени: разходите за доставка на природен газ, разходи за закупуване на годишен, тримесечен, месечен, седмичен и дневен капацитет, разходи за достъп и пренос на природен газ през газопреносната мрежа на „Булгартрансгаз“ ЕАД**, разходи за достъп и пренос през газоразпределителната мрежа на „Овергаз Мрежи“ АД**.

\*Разходите за достъп и пренос през газоразпределителната мрежа: Обръщаме внимание върху важността от признаването и включването на разходите за достъп и пренос през газоразпределителната мрежа на природен газ в прогнозната индивидуална цена, за да се предотврати значително финансово ощетяване на дружеството. В цената на природния газ, както е утвърдена към момента за регулаторен ценови период 2024-2025 г., не е отчетен разходът, който дружеството извършва за достъп и пренос през газоразпределителната мрежа (ГРМ) на „Овергаз Мрежи“ АД. Важно е да се отбележи също така че Комисията за енергийно и водно регулиране (КЕВР) с нейно Решение № Ц-38/30.12.2024 г. считано от 01.01.2025 г. увеличава таксите за достъп и пренос през газоразпределителната мрежа на „Овергаз Мрежи“ АД с 78 %, като дължимата сума за достъп и пренос на природен газ е увеличена от 9.21 лв./MWh на 16,42 лв./MWh.

Предвид изложеното, изразяваме сериозно безпокойство относно липсата на механизъм, който да осигури компенсиране на тези допълнителни разходи. Запазването на настоящата ситуация, при която разходите за достъп и пренос през газоразпределителната мрежа остават извън обхвата на прогнозната цена, ще доведе до натрупване на значителни финансови загуби за дружеството. Тези загуби ще се отразят както на финансовото състояние на дружеството, така и на способността му да осигури стабилност и устойчиво снабдяване с топлинна енергия на своите клиенти.

**Разходи за доставка на основно гориво биомаса полско стопанство и биомаса горско стопанство ценовия период 01.07.2025 г.-30.06.2026 г.** са в размер на 946 хил. лв

**Разходи за доставка на вода за технологични нужди.**

Отчетените разходи за 2024 г. са 541 хил. .лв. За ценовия период 01.07.2025 г.-30.06.2026 г. разходите за техническа вода в производството са прогнозирани на 512 хил. лв.

*„Топлофикация ВТ“ АД закупува вода от В и К“ Йовковци“ ООД за технологични нужди, като 70% от потреблението се заплаща по тарифата с канал и пречистване. Цената от 01.01.2024г е 2,502 лв./ м3 за вода и 3,92 лв./м3 с канал и пречистване. Цената от 01.01.2025г е 2,669 лв./ м3 за вода и 4,589 лв./м3 с канал и пречистване.*

**Разходите за акциз**

Разходите за акциз на природния газ за 2024г. са 153 хил. лв. През ценовия период 01.07.2025 г.- 30.06.2026 г. разходите за акциз са **164 хил. лв**.

***„Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 MW.***

**III.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2024г.**

**№ по Заемодател Остатък към Год. размер**

**Ред и вид кредит 31.12.2024г. Лихвен %**

1. ПИБ София – заем за об. ср-ва 370 хил. лв. 8,50 %
2. ПИБ София – инвестиционен 225 хил. лв. 8,50 %
3. ДАОС АД – за обор. ср-ва 716 хил. лв. 6,00 %
4. Еко енергия холдинг ЕООД 556 хил. лв. 7,50 %
5. Про трейд финанс консулт 73 хил. лв. 7,50 %

ЕООД

1. Топлофикация Плевен АД 31 хил. лв. 6,00%
2. Номад Енерджи Къмпани ЕООД 666 хил. лв. 5,50%
3. Хидро пауър ютилитис ЕООД 1340хил.лв.

**ВСИЧКО: 3977 хил. лв.**

**Средна норма на възвращаемост на привлеченият капитал е 7,07%**

**IV.РЕГУЛАТОРНА БАЗА НА АКТИВИТЕ НА ДРУЖЕСТВОТО**

**1.При определяне признатата стойност на активите за базисната година дружеството приема предходната календарна година – 2024 г.**

Признатата стойност на активите е отчетната стойност на активите към 31.12.2024г., които се използват и са свързани пряко с дейността по лицензията.

**В признатата стойност на активите към 31.12.2024г. не са включени:**

**а) Активи несвързани с лицензионната дейност**

Сграда бунгало с. Вонеща вода

Стопански инвентар

**б) Активи отдадени под наем**

ЛОЦ ул. “Васил Левски “ №21

Работилница ул.“В.Левски“23

**в) Консервирани дълготрайни материални активи**

**г)** **Активи** **придобити чрез финансиране**

Финансирането на ДА е с различен % при отделните активи и е част от отчетната стойност на актива.

**д)** **Лек автомобил.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

**V.ОБОРОТЕН КАПИТАЛ НА ДРУЖЕСТВОТО**

Оборотният капитал е определен като не по-висока стойност от 1/8 от утвърдените годишни оперативни разходи за дейностите, като не са включени разходите за амортизации.

**гр. Велико Търново Съгласно Регламент ЕС 2016/679**

**27 Март 2025 г. Изпълнителен Директор:**

**„Топлофикация – ВТ“ АД**